


**Vjetromlat**



Ovaj šareni vjetromlat objesite u blizini prozora i on će vas razveseljavati svojim plesom na vjetru.


POTREBAN MATERIJAL I PRIBOR:

Kolaž, origami papir ili guma u različitim bojama, flomasteri, nožice, igla i konac, ljepilo, ljepljiva traka.



UPUTE ZA RAD:

* Obični, bijeli papir DIN A4 za pisanje zarolajte u uski štapić po široj stranici, rub zalijepite ljepljivom trakom.
* Štapić izrežite na valjke duge 1,5 cm.
* Nacrtajte i izrežite krugove različitih boja u 6 veličina - po 4 komada s promjerom 9,5 cm, 8 cm, 7 cm i 5,5 cm; tri komada promjera 9,5 cm i šest krugova promjera 4,5 cm.
* Nacrtajte i izrežite šešir te pažljivo nožicama izrežite uske trakice od ruba kruga prema sredini.
* Nacrtajte pravokutnik, izrežite i načinite valjak za glavu, obojite oči,nos, usta i obraze (vidi sliku).



* Pripremite iglu i dugi konac.
* Nanižite na konac dijelove vjetromlata prema slici: najprije idu najmanji krugovi pa sve veći do sredine trupa, a onda se prema glavi opet sužavaju. Između svakog kruga stavite jedan mali valjak od papira.
* Valjak za glavu najprije zalijepite za najmanji krug, a onda provucite iglu s koncem.
* Na kraju postavite šešir, ako želite, možete ga zalijepiti za glavu.

**Marica Mršo**